कथाकार दिवाकर नेपालीज्यू, मानिस र्सवश्रेष्ठ प्राणी हो । यसरी र्सवश्रेष्ठ हुनुमा एउटा मात्र कारक तत्व छ- त्यो हो, मानिसहरूमा भएको अस्तित्वबोधको चेतना । यहाँ अस्तित्वबोधको चेतनाले गर्दा नै मानिसले विज्ञानको क्षेत्रमा, सामाजिक क्षेत्रमा र व्यक्तिगत क्षेत्रमा पनि धेरै विकास गर्न सकेको हो भन्ने मेरो आफ्नै मान्यता छ । हाम्रै देशको कुरा गर्ने हो भने दशवर्षो जनयुद्ध अस्तित्वको खोजीका लागि भएको थियो । आफ्नो अस्तित्वको मूल्याङ्कन राज्यले कसरी गरेको छ भनेर देखाउन देशमा ठूलो उथुलपुथुल भएको छ । पिछडिएका, दबाइएका र छेलिएका आवाजहरू बुलन्द भएर अघि बढिरहेका छन् । यस्तैमा आफ्नो अस्तित्वको फराकिलो परिधिमा रमाउन चाहने एउटा पात्रको कथा छ मसँग । मेरो पात्र भन्दै छ -
